13/12/2021 | Administración LocalMunicipal
Fisterra
Aprobación definitiva da Ordenanza Fiscal Reguladora da Taxa polo uso de audioguias para paseos autoguiados por Fisterra

Aprobada definitivamente a Ordenanza Fiscal Reguladora da Taxa polo uso de audioguias para paseos autoguiados por Fisterra, na sesión plenaria de 2/12/2021, faise público o seu texto íntegro a efectos do disposto no artigo 17.4 do Real Decreto Lexislativo 2/2004, do 5 de marzo. “ORDENANZA REGULADORA DA TAXA POLO USO DE AUDIOGUIAS PARA PASEOS AUTOGUIADOS POR FISTERRA. Artigo 1º) Ao amparo do previsto nos artigo 58 e 20.4. w) da Lei 39/1988, do 28 de decembro, Reguladora das Facendas Locais, de conformidade co que dispoñen os artigos 15 a 19 deste texto legal, este concello establece a taxa polo uso de audioguías para realizar paseo autoguiados polo casco de Fisterra, coñecendo diferentes enclaves do mesmo, que é especificado nas tarifas reguladas no artigo 3º seguinte, que se rexerá pola seguinte ordenanza. Artigo 2º) Están obrigados ao aboamento da taxa regulada nesta ordenanza quen se beneficie dos servizos ou actividades prestados ou realizados polo concello, a que se refire o artigo anterior. Artigo 3º) A contía da taxa regulada nesta ordenanza será a fixada na tarifa seguinte: 1 - Alugueiro de audioguías para paseos autoguiados polo casco de Fisterra. a) Prezo do servizo por persoa: 2 €. b) Prezo do servizo para grupos de máis de 5 persoas: 1 €/persoa c) Descontos: Parados que o acrediten coa tarxeta do INEM: 1 € d) Prezo para hostalería local: 1 € (copago co establecemento) e) Residentes no concello de Fisterra: 1 € (Aqueles que tiveran ao mesmo tempo a condición de parados e residentes só se poderán acoller a un dos descontos estipulados). Artigo 4º) A obriga de aboamento da taxa regulada nesta ordenanza comeza no intre no que o usuario solicita o goce dos servizos ou actividades especificados no artigo anterior. O aboamento efectuarase cando a Oficina Municipal de Turismo facilite a audioguía á persoa que o solicita. Artigo 5º) No uso da audioguía os solicitantes deberán de presentar o seu DNI na Oficina Municipal de Turismo e asinar un documento facilitado polo Concello de Fisterra, no que figuren os datos persoais e o compromiso de bo uso da audioguía que reciben durante o tempo que dure o seu uso. O usuario comprometerase a coidar o aparello e a entregalo en bo estado, tal e como o recibiu da Oficina Municipal de Turismo. Artigo 6º) Duración do servizo e penalización: O tempo máximo de duración deste servizo será de dúas horas e media (2,5 horas). As persoas que utilicen as audioguías deberán entregar estas no mesmo lugar onde a recolleron antes de que se cumpra o tempo. No caso de que alguén se esquecese ou entregase unha audioguía fóra de tempo aboará unha taxa de 0,50 € por cada tramo de 15 minutos que pase do tempo dende que empezou a facer uso do servizo. No caso de que a audioguía sufrira un mal uso ou estragos derivados pola mala utilización do aparello por parte da persoa usuaria, esta persoa deberá de aboar as seguintes cantidades en función da gravidade da avaria: - Alteración e estrago dos mecanismos técnicos do aparello que non lle permita funcionar plenamente: 100 € - Rotura e alteración das funcións do aparello ou do seu mecanismo que o deixe inservible: 300 € Disposición Final Esta Ordenanza Fiscal, aprobada provisionalmente polo Pleno da Corporación na sesión realizada o día 7/10/2021, e que quedou definitivamente aprobada, rexerá a partir da súa publicación no Boletín Oficial da Provincia, e manterase vixente ata a súa modificación ou derogación expresa”. Fisterra,7 de decembro de 2021 O Alcalde-Presidente Asdo. José Marcote Suárez